A BIZOTTSÁG 307/2005/EK RENDELETE
(2005. február 24.)
a finomítóüzemek ellátására az AKCS- országokból származó nádcukorimport kedvezményes vámkontingenseinek a 2005. március 1-től 2005. június 30-ig terjedő időszakra vonatkozó megnyitásáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó Szerződésre,
tekintettel a cukor piacának közös szervezéséről szóló, 2001. június 19-i 1260/2001/EK tanácsi rendeletre (1), és különösen annak 39. cikke (6) bekezdésére,
mivel:
(1)
Az 1260/2001/EK rendelet 39. cikkének (1) bekezdése előírja, hogy a 2001/2002-től 2005/2006-ig tartó gazdasági évre, valamint a közösségi finomítók megfelelő utánpótlására különleges, csökkentett vámtarifa van érvényben az azon országokból származó nyers nádcukor importjára vonatkozóan, amelyekkel a Közösség kedvezményes feltételekkel kötött szállítási megállapodást. A 2001/870/EK tanácsi határozat (2) alapján jelenleg ilyen megállapodások kerültek megkötésre egyrészről az AKCS-EK Partnerségi Megállapodás (3) V. mellékletéhez csatolt, az AKCS cukorra vonatkozó 3. sz. jegyzőkönyvben említett afrikai, karibi és csendes-óceáni (AKCs-országok) államokkal, másrészről az Indiai Köztársasággal.
(2)
A levélváltás formájában létrejött és a 2001/870/EK határozat által megkötött megállapodások előírják, hogy az érintett finomítóknak a nyerscukor garantált árával azonos, a vonatkozó gazdasági évre megállapított kiigazítási támogatással csökkentett mimimum beszerzési árat kell fizetniük. A 2004/2005 gazdasági évre alkalmazható elemek figyelembe vételével meg kell tehát határozni ezt a mimimum árat.
(3)
Az importra szánt kedvezményes cukor mennyiségét egy előzetes éves közösségi mérleg alapján az 1260/2001/EK rendelet 39. cikkének megfelelően kell meghatározni.
(4)
Ez a mérleg nyilvánvalóvá teszi a nyerscukor importjának szükségességét és a 2004/2005-ös gazdasági évre a vámkontingensek megnyitását mostantól kezdve, a fent említett megállapodásokban foglalt csökkentett különleges vámtétel mellett, annak érdekében, hogy e gazdasági év egy részében biztosítva legyenek a közösségi finomítóüzemek szükségletei. Az 1213/2004/EK bizottsági rendelet (4) alapján a vámkontingensek tehát megnyitásra kerültek a 2004. július 1-től 2005. február 28-ig terjedő időszakra.
(5)
Mivel a nyersnádcukor-termelésre vonatkozó előrejelzések a 2004/2005. gazdasági évre rendelkezésre állnak, szükséges a kontingens megnyitása a gazdasági év második részére.
(6)
Pontosítani kell, hogy a 2003/2004., 2004/2005. és 2005/2006. gazdasági évre a bizonyos vámkontingensek és kedvezményes megállapodások szerinti nádcukor-behozatalra vonatkozó részletes alkalmazási szabályok megállapításáról, valamint az 1464/95/EK és a 779/96/EK rendelet módosításáról szóló, 2003. június 30-i 1159/2003/EK bizottsági rendeletet (5) az új kontingensnek megfelelően kell alkalmazni.
(7)
Az ebben a rendeletben foglalt intézkedések összhangban vannak a Cukorpiaci Irányítóbizottság véleményével,
ELFOGADTA EZT A RENDELETET:
1. cikk
A 2005. március 1-től június 30-ig tartó időszakra a 2001/870/EK határozat keretében megnyitásra került a levélváltás formájában létrejött és az említett határozattal elfogadott megállapodást aláíró AKCS-országokból származó, finomításra szánt 1701 11 10 KN-kóddal jelzett nyers nádcukor 17 824 tonna import vámkontingense fehércukorban kifejezve.
2. cikk
(1) Az 1. cikkben foglalt mennyiségű minőségi import nyers cukor különleges csökkentett vámtarifája 100 kg-ként 0 euro.
(2) A minőségi nyers cukor közösségi finomítók által fizetendő mimimum beszerzési ára az 1. cikkben említett időszakra 100 kg-ként 49,68 euro.
3. cikk
Az 1159/2003/EK rendelet az e rendelet által megnyitott vámkontingensre alkalmazandó.
4. cikk
Ez a rendelet az Európai Unió Hivatalos Lapjában való közzétételének napján lép hatályba.
2005. március 1-től alkalmazandó.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2005. február 24-én.